Prefazioa 

Egoki  da,  bai,  eta  zuzen, 

eta  gure  eginbehar  eta  salbamen, 

non-riahi  eta  beti  zuri  eskerrak  emotea  zuri, 

Aita,  Jainko  ahalguztidun  eta  betiko  horri, 

Jesukristo  gure  Jaunaren  bidez. 

Harek,  errugabe  izan  arren, 
bere  burua  heriotzara  emon  eban 
eta  gaizkiletzat  hartua  izatearen  bidegabekeria  ere 
onartu  egin  eban  pekatarien  onagaitik. 

Hori  dala-ta, 

hiltean,  ezabatu  egin  eban  gure  errua, 
eta,  biztean,  zindotuak  izan  ginan. 

Horregaitik  goraltzen  zaitue  Aingeru  eta  Goiaingeruek 
eten  barik  abestuz:  SANTU,  SANTU,  SANTUA... 


Jaunartzerako  deia 

Jerusalemen  aintza  artean  sartu  dan  Jesusen  ikasle  ta  jarrait- 
zaile  gara  geu  ere.  Baina  badakigu  zer  egin  eutsoen  orduan  «Ho- 
sanna!»-ka  laguntzen  eutsoen  guztiek:  bertan  behera  itzi  eben.  Ez 
gaitezan  izan  euren  antzeko.  Hurreratu  gaitezan  Jesusengana,  eta 
berak  besarkatu  gaizala  estu-estu,  bere  antzera  geuk  ere  geure 
bizia  Jainkoari  eskeini  deiogun,  gure  maiteen  alde  emonaz. 


Jaunartze  ondorengo  otoitza 

Zure  dohai  santuz  aseturik, 
otoizka  gaituzu,  Jauna: 

zure  Semearen  heriotzeari  esker  emon  deuskuzu 

sinisten  doguna  itxarotea; 

haren  biztuereari  esker,  egizu 

gure  azken  helburura  heldu  gaitezala. 

Errege  bizi  da-ta,  gizaldi  eta  gizaldietan.  -  Amen. 


-  E  - 


OHARRAK 


«B»  eredua 

Elizpean 


V/.  Hosanna  Dabiden  semeari! 

Ho-  san-  na,  ho-  san-  na,  ho-  san-  na  ze-  m  gpi-  e-  ne-  tan! 

Oharra 

Senideok:  Garizumeak  Jaunaren  Misterioaren  atarian  jarri  gaitu: 
Jesukristoren  Nekaldi,  Heriotza,  Biztuera,  Zeruratze  misterioa. 
Hori  beteteko  sartu  zan  Jesus  Jerusalemeko  bere  uri  santuan. 
Orain  egingo  doguna  sarrera  ha  gogoratzea  ta  barritzea  da;  eta 
Jesusi  kurutzeraino  jarraitzeko  gogoa  barriztatuko  dogu. 


Abadeak 

Egin  daigun  otoitz 

Indartu,  Jauna,  Zugan  uste  on  dabenen  fedea 

eta  entzun  bihotz  onez  gure  otoitzak: 

gaur  Kristo  Erregeri  erramuekaz  laguntzen  deutsogunok 

Beronengan  iraun  daigula, 

egintza  onen  frutuak  emon  daiguzan. 

Errege  bizi  da-ta  gizaldi  eta  gizaldietan.  — Amen. 

B  urtean 

t  Jesukristoren  ebanjelioa  san  Markosen  liburutik  (11,  1-10) 

Jesusek  Betfage  eta  Betania  aldetik  Jerusalemera  hurre- 
ratzean,  Olio-mendi  ondoan  bere  ikasleetako  bi  bialdu  eba- 
zan,  esanez:  «Zoaze  aurreko  auzo  horretara,  eta  han  sartze- 
an,  astakume  bat  aurkituko  dozue  lotuta,  oraindino  gainean 
inor  jarri  ez  jakona.  Askatu  eta  ekarri  eizue.  Eta  inork  zer 
darabizuen  esaten  badeutsue,  erantzun;  “Jaunak  behar  dau, 
eta  berehala  bihurtuko  dau  hona”». 

Joan  ziran,  ba,  eta  astakumea  ate  ondoan  lotuta  aurkitu 
eben,  kanpotik  bidean;  eta  askatu  eben.  Han  ziran  batzuk 
esan  eutseen:  «Zer  darabilzue  astakumea  askatzen?»  Eurek, 
Jesusek  esana  erantzun,  eta  eroaten  itzi  eutseen. 

Eroan  eben  astakumea,  eta  euren  soinekoak  ezarri  eutsoe- 
zan;  eta  Jesus  gainean  jarri  zan.  Askok  euren  soin-gainekoak 
zabaldu  ebezan  bidean;  beste  batzuek,  barriz,  landetan  eba- 
gitako  adarrak.  Eta  aurretik  eta  ondoren  joiazenek  oihuka 
inoen:  «Hosanna!  Bedeinkatua  Jaunaren  izenean  datorrena! 
Bedeinkatua,  gure  aita  Dabidengandik  datorren  erreinua!  Ho- 
sanna  Goi-goikoari!» 

Oharra 

Jesus  goratu  eban  jendetzearen  antzera,  lagundu  deiogun  orain 
Jaunari  pozez  kantari. 

Sarrera-abestia 


K  Orduan,  santutegiko  oihala  erdiz  erdi  urratu  zan,  goitik  behe- 
raino.  Aurrean  egoan  erromatar  ehuntariak,  zelan  hil  zan  ikustean, 
esan  eban: 

S  «Benetan,  gizon  hau  Jainkoaren  Semea  zan». 

[  K  Baziran  han  emakume  batzuk  ere,  urrundik  begira;  hareen  arte- 
an,  Maria  Magdalena,  Santiago  gaztearen  eta  Joseren  ama  Maria, 
eta  Salome;  honeek  Jesusen  ondoren  eta  beraren  zerbitzuan  ibiliak 
ziran,  Galilean  egoala.  Baziran  beste  emakume  asko  ere,  Jesusegaz 
Jerusalemera  igon  ebenak. 

Josek  izaran  batu  eban 
eta  harkaitzean  zulatutako  hilobian  ipini. 
Ilunabarrean  — zapatu-bezperea  zan  egun  ha,  Pazko-jairako  presta- 
keta-eguna— ,  Arimateako  Jose  Pilatogana  joatera  ausartu  zan,  Je- 
susen  gorpua  eskatzera.  Jose  hau  kontseilukide  ospetsua  zan,  eta 
Jainkoaren  erreinua  noiz  helduko  zain  egoan.  Harritu  zan  Pilato 
Jesus  ordurako  hila  izateaz  eta,  ehuntariari  dei  eginez,  aspaldi  hila 
zan  itaundu  eutsan.  Ehuntariaren  argibideak  jaso  ondoren,  gorpua 
eroateko  baimena  emon  eutsan  Joseri.  Honek  izara  bat  erosi  eta, 
Jesus  kurutzetik  jaitsirik,  izaran  batu  eban  eta  harkaitzean  zulatu- 
tako  hiiobian  ipini.  Gero,  harri  bat  irauliz,  hilobiko  sarrerea  itxi 
eban.  Maria  Magdalena  eta  Maria,  Joseren  ama,  non  jarten  eben 
begira  egozan.] 


Oparien  gaineko  otoitza 

Jainko  Jauna,  zure  Semearen  Nekaldiari  esker 

betorkigu  laster  zure  parkamena; 

eta  elizkizun  honetan  gaurkotzen  dogun 

Jesukristoren  opari  bakar  honen  bidez, 

emoiguzu  zeure  errukia, 

gure  pekatuek  merezi  ez  badabe  ere. 

Jesukristo  gure  Jaunaren  bitartez. 

-  Amen. 

bata  eskuman  eta  bestea  ezkerrean.  Honan  bete  zan  Liburu  Santu- 
ak  dinoana:  «Gaizkileen  kidekotzat  jo  eben». 


Besteak  salbau  jozak, 
eta  bere  burua  ezin  salbau! 
K  Handik  igaroten  ziranek  irain  egiten  eutsoen  Jesusi,  buruari 
eragin  eta  esanez: 

S  «Hara,  santutegia  desegin  eta  hiru  egunetan  barriro  eregiten  ei 
dauana!  Salbau  egik  heure  burua!  Jaitsi  hadi  kurutzetik!» 

K  Era  berean,  abadeburuek  ere,  lege-maisuekin  batean,  burla  egi- 
ten  eutsoen,  esanez: 

S  «Besteak  salbau  jozak,  eta  bere  burua  ezin  salbau.  Mesias  eta 
Israelgo  erregea  ei  dok;  jaitsi  daitela  orain  kurutzetik,  ikusi  eta 
sinestu  dagigun». 

K  Beragaz  kurutzean  josiak  egozanek  ere  irain  egiten  eutsoen. 

Jesusek,  deadar  handia  eginez, 
azken  arnasa  emon  eban. 

K  Eguerdian,  ilundu  egin  zan  lurbira  osoa  hirurak  arte.  Hiruretan, 
Jesusek  oihu  handiz  esan  eban: 

t  «Eloi,  Eloi,  lema  sabaktani», 

K  -hau  da, 

t  «Ene  Jainko,  ene  Jainko,  zergaitik  itzi  nozu?»-. 

K  Hau  entzutean,  han  egozan  batzuek  esan  eben: 

S  «Eliasi  deika  ziharduk». 

K  Orduan  batek,  lasterka  joan,  belaki  bat  ozpinetan  busti  eta,  kai- 
nabera  bati  muturrean  jarriz,  edatera  emon  eutsan,  esanez: 

S  «Egon,  ea  jatorkon  Elias,  kurutzetik  jaistera». 

K  Baina  Jesusek,  deadar  handia  eginez,  azken  arnasa  emon  eban. 

Hemen  belauniko  jarri  eta  egonalditxo  bat  egiten  da. 

-  M  - 

ERRAMU  EGUNERAKO:  HOSANNA 

Ha 

Dabid  erregearen  semea  dogu  Jesus:  Hosanna! 
Jerusalemen  sartzean  danok  gorets  daigun:  Hosanna! 
Aintza  ta  goralpena  zuri,  Jesus,  Jauna! 

Hosanna!  Hosanna!  Hosanna! 

Hosanna!  Zeruen  goreenetan! 

Jerusalenen  sartuz  agurtu  dau  Uriak:  Hosanna! 
Abarrak  eskuetan,  nagusi  ta  txikiak:  Hosanna! 

Aintza  ta  goralpena  zuri,  Jesus,  Jauna! 

Hosanna!  Hosanna!  Hosanna! 

Hosanna!  Zeruen  goreenetan! 

Agintariak  bildurrez,  xumeenak  pozez:  Hosanna! 
Goratzen  dabe  Jesus  euren  Salbatzaile  lez:  Hosanna! 
Aintza  ta  goralpena  zuri,  Jesus,  Jauna! 

Hosanna!  Hosanna!  Hosanna! 

Hosanna!  Zeruen  goreenetan! 

Behin  elizan  sartuta... 


(Eta  otoitza  esanez  hasten  da  Mezea) 


Egin  daigun  otoitz 


Jainko  ahalguztidun  betikoa, 

gizaki  guztiei  apaltasun-bidea  erakusteko, 

gure  Salbatzailea  gizon  egitea 

eta  kurutzean  hiltea  nahi  izan  dozu. 

Egizu,  arren, 

haren  Nekaldiko  irakaspenak  gogoan  hartu  daiguzela, 
beragaz  batera  biztu  gaitezan. 

Zurekin  eta  Espiritu  santuarekin  batean, 

Jainko  ta  errege  bizi  da-ta,  gizaldi  eta  gizaldietan.  -Amen. 


Irakurgaia  1 

Ez  deutset  aurpegia  alboratu  irainei, 
eta  badakit  ez  nazaia  lotsagarri  izango. 

Isaias  Profetearen  liburutik  (Is  50,  4-7) 

Jainko  Jaunak  berba  egiteko  trebatu  nau, 
bihotz-jausiei  adore-berbea  emoteko. 

Goizero  deust  belarria  erneazoten, 
ikasle  onak  lez  entzun  dagidan. 

Jainko  Jaunak  belarria  edegi  deust, 
eta  nik  ez  deutsat  aurka  egin,  ez  atzera  jo. 

Bizkarra  eskeini  neutsen  joten  ninduenei, 
matrailak,  bizarretik  tiraka  egiten  eustenei. 

Ez  neutsen  aurpegia  alboratu  irainei  eta  txistuei. 

Jauna  dot  laguntzaile; 
horregaitik,  ez  naz  kikildu; 
horregaitik  gogortu  dot  aurpegia,  harkaitza  lez, 
badakit-eta  ez  nazala  lotsagarri  izango. 

Jaunak  esana 


S  «Eta  zer  egin  behar  dot  juduen  errege  esaten  deutsazuen  Horre- 
gaz?» 

K  Hareek,  orduan,  deadarka: 

S  «Josi  kurutzean!» 

K  Eta  Pilatok: 

S  «Zer  oker  egin  dau,  bada?» 

K  Hareek,  gero  eta  deadar  handiagoz: 

S  «Josi  kurutzean!» 

K  Pilatok,  orduan,  jenteari  atsegin  emoteagaitik,  Barrabas  askatu 
eutsen  eta  Jesus,  zigortuazo  ondoren,  hareen  eskuetara  emon 
eban,  kurutzeratu  egien. 

Arantzaz  egindako  koroia  ipini  eutsoen. 
K  Gudariek  Gobernadorearen  jauregi  barrura  eroan  eben  Jesus  eta 
gudari-talde  osoa  batu  eben.  Purpurazko  jantzia  ipini  eutsoen  soi- 
nean  eta  arantzaz  egindako  koroia  buruan.  Eta  agurka  hasi  jakozan: 

S  «Agur,  juduen  erregea!» 

K  Kainaberaz  buruan  joten  eben  eta  txistua  botatzen  eutsoen  eta, 
belaunikaturik,  aurrean  ahuspez  jarten  jakozan.  Nahiko  iseka  egin 
ondoren,  purpurazko  jantzia  kendu  eta  bere  soinekoak  jantzi  eu- 
tsoezan.  Gero,  atara  eta  kurutzean  josteko  eroan  eben. 

Golgota  izeneko  lekura  eroan  eben  Jesus. 
K  Solotik  etxerakoan  handik  joian  bat,  Simon  Zirenekoa,  Atexandro 
eta  Ruforen  aita,  kurutzea  eroatera  behartu  eben.  Golgota  izeneko 
lekura  eroan  eben  Jesus  (Golgotak  "Buru-hazur"  esan  gura  dau). 

Gaizkileen  kidekotzat  jo  eben. 
K  Mirraz  nahastutako  ardoa  eskeini  eutsoen,  baina  ez  eban  hartu. 
Kurutzean  josi  eben,  eta  gudariek  haren  jantziak  banatu  ebezan, 
zer  norentzat  zotz  eginez.  Bederatziak  ziran  kurutzeratu  ebenean. 
Honan  inoan  kondenaren  arrazoia  adierazoten  eban  idazkunak:  JU- 
DUEN  ERREGEA.  Jesusegaz  batean  gaizkile  bi  kurutzeratu  ebezan, 

S  «Bai,  zu  ere  horreetarikoa  zara,  galilearra  zara-eta». 

K  Pedro  biraoka  eta  madarikazinoka  hasi  zan: 

S  «Ez  dot  ezagutzen  zuek  dinozuen  gizon  hori!» 

K  Eta  bat-batean  oilarrak  bigarren  aldiz  jo  eban.  Jesusek  esana 
gogoratu  jakon  Pedrori:  «Oilarrak  birritan  jo  baino  lehen,  zuk  hiru 
aldiz  ukatuko  nozu»,  eta  negarrari  emon  eutsan.] 


Gura  al  dozue  juduen  erregea  askatzea? 
K  Eguna  argitu  baizen  laster,  abadeburu,  herriko  zahar  eta  lege- 
maisuak  batu  ziran  -Batzar  Nagusi  osoa-  eta,  erabagia  hartu  ondo- 
ren,  Jesus  loturik  eroan  eta  Pilatoren  eskuetan  jarri  eben.  Pilatok 
itaundu  eutsan: 

S  «Zu  al  zara  juduen  erregea?» 

K  Jesusek  erantzun  eutsan: 
t  «Zeuk  dinozu». 

K  Abadeburuek  salatu  eta  salatu  ziharduen  haren  aurka.  Pilatok 
itaundu  eutsan  barriro: 

S  «Ez  al  dozu  ezer  erantzun  behar?  Begira  zenbat  salakuntza  egiten 
daben  zure  aurka». 

K  Baina  Jesusek  ez  eutsan  gehiago  erantzun,  eta  harriturik  egoan 
Pilato.  Pazko-jai  guztietan  preso  bat  askatu  ohi  eban  Pilatok,  he- 
rriak  eskatzen  ebana.  Bazan  espetxean  Barrabas  izeneko  bat,  ma- 
txinadakoan  giza  hilketa  bat  egin  eben  beste  matxinatuekaz  bate- 
an.  Igon  eban  jenteak  Pilatoren  jauregira  eta  ohitura  ebana  emote- 
ko  eskatzen  hasi  ziran.  Pilatok  erantzun  eutsen: 

S  «Gura  al  dozue  juduen  erregea  askatzea?» 

K  baekian-eta  abadeburuek  bekaitzez  emon  eutsoela  Jesus.  Baina 
abadeburuek  jentea  berotu  eben,  Barrabas  askatzeko  eskatu  egian. 
Pilatok  barriro  itaundu  eutsen: 


12 


Salmoa  (Sal  21,  8-9.  17-18a.  19-20.  23-24) 


R/.  Ene  Jainko,  ene  Jainko, 


Ikusten  nabenak  holan  dabilkidaz  barreka, 
ezpan-keinuka  eta  buru-eraginka: 

“Jaunagan  dau  uste  on, 

salbau  begi;  maite  badau,  onik  atara  begi”.  R/. 

Txakur-taldeak  nauka  inguraturik, 
gaizto-taldeak  erdian  harturik. 

Esku-oinak  zulatu  deustez, 

hazur  guztiak  bat-banatu  daikedaz.  R/. 

Nire  jantziak  eurentzat  banatzen  dabez, 
nire  soinekoa  zotz  egin  dabe. 

Zu,  ostera,  Jauna,  ez  egon  urrun, 

Zu  nire  indar,  zatorkidaz  arin  lagun.  R/. 


Irakurgaia  2 


Apaldu  egin  eban  bere  burua; 
horregaitik,  Jainkoak  goratu  egin  eban. 


San  Paulo  Apostoluak  Filipoarrei  egindako  gutunetik  (Flp  2,  6-11) 

Kristo  Jesusek,  Jainkoaren  izaera  bereko  izanik, 

ez  eutsan  gogor  eutsi  Jainkoagaz  bardin  izateari; 

bestela  baino,  bere  izaeraz  hustu  egin  zan 

morroi-izaerea  hartuz, 

eta  beste  edozein  lez  azalduz. 

Eta,  gizon  lez  agerturik, 
apaldu  egin  eban  bere  burua, 
menpeko  eginez  heriotzaraino, 

kurutzeko  heriotzaraino. 

Horregaitik,  Jainkoak  goratu  egin  eban 
eta  izen  guztien  gaineko  izena  emon  eutsan, 

Jesusen  izenera  belaun  guztiak  makurtu  daitezan, 
guztien  belaunak  makurtu  daitezan, 
zeruan,  lurrean  eta  lurpean, 
eta  mihin  guztiek  autortu  dagien: 

Jesu  Kristo,  Jauna  da,  Aita  Jainkoaren  aintzarako. 

Jaunak  esana 


Eban je  I  i  o  -aur reko  txata  I  a 


t  Jesu  Kristo  gure  Jaunaren  Nekaldia  San  Markosen  liburutik  (Mk 
14,  1-15,  47) 


Jesus  maltzurkeriaz  zelan  atxilotuko  ebilzan,  hilteko. 
[K  Handik  egun  bira,  Pazkoa  eta  Legamin  bako  Ogien  jaia  ospatzen 
ziran.  Abadeburuak  eta  lege-maisuak  Jesus  maltzurkeriaz  zelan 
atxilotuko  ebilzan,  hilteko.  Baina  hau  inoen: 

S  «Ez  gero  jaiegunean,  herrian  iskanbilarik  izan  ez  daiten». 

Aldez  aurretik  içurtzi  dau  nire  gorputza  hilobirako. 
K  Jesus  Betanian  zan,  Simon  lepradunaren  etxean.  Mahaian  egoala, 
emakume  bat  etorri  zan,  hartzurizko  ontzian  nardozko  ukendu 
usain  gozodun  eta  garestia  ekarrela.  Ontzia  hausi  eta  Jesusi  burura 
isuri  eutsan.  Batzuek,  hasarre,  honan  esaten  eutsoen  alkarri: 

S  «Zergaitik  holan  alperrik  galdu  ukendu  hori?  Hirurehun  denarioz 
goitik  saldu  zeikean  eta  dirua  behartsuei  emon». 

K  Eta  marmarrean  ziharduen  emakumearen  aurka.  Baina  Jesusek 
esan  eutsen: 

K  Baina  Jesus  isilik  egoan  eta  ez  eban  ezer  erantzuten.  Abade  na- 
gusiak  barriro  itaundu  eutsan: 

S  «Zu  al  zara  Mesias,  Jainko  bedeinkatuaren  Semea?» 

K  Jesusek  erantzun: 

t  «Bai,  Neu  naz,  eta  Gizonaren  Semea  Jainko  ahalguztidunaren 
eskuman  jesarrita  eta  zeruko  hodei  artean  etorten  ikusiko  dozue». 

K  Abade  nagusiak  bere  soinekoak  urratu  zituan,  esanez: 

S  «Ba  al  dogu  lekuko  beharrik?  Zeuek  entzun  dozue  biraoa.  Zer  de- 
ritzazue?» 

K  Guztiek  heriotzea  merezi  ebala  erabagi  eben.  Batzuk  txistua  bo- 
taten  hasi  jakozan  eta,  aurpegia  estalduz,  ukabilkadak  emoten 
eutsoezan,  esanez: 

S  «Asmau  egik,  profeta!» 

K  Guardiek  ere  matrailakoka  erabilen. 

Ez  dot  ezagutzen  zuek  dinozuen  g/zon  hori! 
K  Pedro  beheko  patioan  egoala,  abade  nagusiaren  neskame  bat 
etorri  zan.  Pedro  berotzen  ikusirik,  begira-begira  jarri  eta  esan 
eutsan: 

S  «Zu  ere  Nazareteko  Jesusegaz  ibilten  zinan». 

K  Baina  harek  ukatu  egin  eban: 

S  «Ez  dakit  zer  dinozun  ere,  ez  deutsut  ulertzen!» 

K  Kanpora,  atarira,  urten  eban,  eta  oilarrak  jo  eban.  Ikusi  eban 
neskameak  eta  han  egozanei  ere  esan  eutsen: 

S  «Hau  horreetarikoa  da». 

K  Pedrok  barriro  ukatu  eban.  Handik  laster,  han  egozanek  ere  ho- 
lan  inoen: 

S  «Nik  musu  emongo  deutsadana,  haxe  da;  atxilotu  eta  eroan  ardu- 
raz». 

K  Heldu  baizen  laster,  Jesusegana  hurreratu  eta  esan  eutsan: 

S  «Maisu!» 

K  Eta  musu  emon  eutsan.  Besteek  heldu  eta  atxilotu  egin  eben. 
Han  egoan  batek  ezpatea  atara,  abade  nagusiaren  morroia  jo  eta 
belarria  moztu  eutsan.  Jesusek  esan  eutsen: 

t  «Lapur  baten  bila  lez  etorri  zaree,  ezpata  eta  makilakin,  Ni  ha- 
rrapatzera.  Egunero  zuen  artean  nengoan  tenpluan  irakasten,  eta 
ez  ninduzuen  atxilotu.  Baina  holan  behar  dau,  Liburu  Santuetan 
idatzitakoa  bete  daiten». 

K  Ikasteek  Jesus  itzi  eta  ihes  egin  eben.  Gazte  bat  ondoren  joakon, 
soinean  izara  bat  besterik  ez  ebala,  eta  eskua  jarri  eutsoen;  baina 
harek,  izarea  itzi  eta  ihes  egin  eban  biluzik. 

Zu  al  zara  Mesias,  Jainko  bedeinkatuaren  Semea? 
K  Jesus  abade  nagusiaren  etxera  eroan  eben,  eta  han  batu  ziran 
abadeburu,  herriko  zahar  eta  lege-maisuak.  Jesusen  ondoren  joan 
zan  Pedro,  urrundik  jarraituz,  abade  nagusiaren  jauregi  barruraino. 
Eta  morroiekin  batera  jesarrita,  sutondoan  berotzen  ziharduan. 
Abadeburuak  eta  Batzar  Nagusi  osoa  Jesusen  kontrako  lekukotasun 
bila  ebilzan,  heriotzara  kondenatzeko;  baina  ez  eben  aurkitzen. 
Asko  ziran  haren  aurka  guzurrezko  testigantza  egiten  ebenak;  baina 
lekukotasunak  ez  etozan  bat.  Batzuek  jagi  eta  guzurrezko  testigan- 
tza  hau  egin  eben  Jesusen  kontra: 

S  «Guk  entzun  deutsagu  esaten:  "Neuk  desegingo  dot  giza  eskuz 
egindako  santutegi  hau  eta  hiru  egunetan  beste  bat  eregiko  dot, 
giza  eskuz  egin  bakoa"». 

K  Baina  honetan  ere  ez  etozan  bat  hareen  testigantzak.  Orduan, 
abade  nagusiak,  batzarraren  erdian  zutunik,  itaundu  eutsan  Jesusi: 

S  «Ez  al  dozu  ezer  erantzun  behar?  Zer  dira  zure  kontrako  salaketa 
horreek?» 


t  «Itziozue  bakean;  zergaitik  gogaitzen  dozue?  Egintza  ona  egin  dau 
Nigaz.  Izan  ere,  behartsuak  beti  dozuez  zeuen  artean,  eta  gura 
dozuenean  on  egin  deikiozue;  baina  Ni  ez  nozue  betiko  izango.  Ho- 
nek  ahal  ebana  egin  dau:  aldez  aurretik  igurtzi  dau  nire  gorputza 
hilobirako.  Benetan  dinotsuet:  mundu  guztian  zehar,  Barri  Ona  ira- 
garriko  dan  toki  guztietan  aitatuko  da  honek  egin  dauana,  beraren 
gomutagarri». 

Judas  iskarioteri  dirua  agindu  eutsoen. 
K  Judas  Iskariote,  Hamabietako  bat,  abadeburuakana  joan  zan, 
Jesus  hareen  eskuetara  emoteko  asmoz.  Hori  entzutean,  poztu  egin 
ziran  eta  dirua  agindu  eutsoen.  Eta  Jesus  hareen  eskuetara  emote- 
ko  egokiera  bila  hasi  zan  Judas. 

Non  da  ikasleekin  pazko-bildotsa  jateko  tokia? 
K  Legamin  bako  Ogien  Jaiko  lehen  eguna  zan,  pazko-bildotsa  hilten 
zaneko  eguna.  Ikasleek  itaundu  eutsoen  Jesusi: 

S  «Non  gura  dozu  pazko-afarirako  prestaketak  egitea?» 

K  Harek  ikasleetako  bi  bialdu  zituan,  esanez: 

t  «Zoaze  urira,  eta  ur-suila  daroan  gizon  bategaz  egingo  dozue  to- 
po;  jarraitu  egiozue,  eta  sartuko  dan  etxeko  nagusiari  esan:  "Mai- 
suak  itauntzen  dau  non  dagoan  ikasleekaz  pazko-bildotsa  jateko 
tokia".  Harek  gela  handi  bat  erakutsiko  deutsue  goian,  jantzirik  eta 
atondua.  Prestau  hantxe  behar  doguzanak». 

K  Joan  ziran  ikasleak  eta,  urira  heltzean,  Jesusek  esan  lez  aurkitu 
eben  dana,  eta  pazko-afaria  prestau  eben. 

Zuetako  batek  saldu  egingo  nau, 
Nigaz  jaten  diharduan  batek 
K  llunabarrean,  joan  zan  Jesus  Hamabiekaz  eta,  mahaian  afaltzen 
ziharduela,  Jesusek  esan  eutsen: 

t  «Benetan  dinotsuet:  Zuetako  batek  saldu  egingo  nau,  Nigaz  jaten 
diharduan  batek». 

K  Hareek  goibeltzen  hasi  ziran  eta  bata  bestearen  ondoren  itaunka: 
S  «Nik  ete?» 

K  Jesusek  erantzun: 

t  «Hamabietako  batek,  Nigaz  plater  beretik  jaten  diharduanak. 
Gizonaren  Semea  badoa,  Liburu  Santuek  Haretaz  dinoen  lez;  baina 
dohakabea  Gizonaren  Semea  salduko  dauana!  Hobe  leukean  jaio 
izan  ez  balitz». 

Hau  nire  gorputza  da. 
Hau  nire  odola  da,  itunaren  odola. 
K  Afaltzen  ziharduela,  Jesusek  ogia  hartu  eban  eta,  bedeinkapen- 
otoitza  eginez,  zatitu  eta  emon  eutsen,  esanez: 
t  «Hartu  egizue:  hau  nire  gorputza  da». 

K  Gero,  kaliza  hartu  eta  esker  oneko  otoitza  esanez,  emon  eutsen, 
eta  guztiek  edan  eben  bertatik.  Eta  esan  eutsen: 

t  «Hau  nire  odola  da,  itunaren  odola,  guztien  alde  isuria.  Benetan 
dinotsuet:  Ez  dot  gehiago  ardorik  edango,  Jainkoaren  erreinuan 
ardo  barria  edango  dodan  egunera  arte». 

Oilarrak  bi  aldiz  jo  baino  lehen, 
zuk  hiru  aldiz  ukatuko  nozu. 
K  Goratzarreak  abestu  ondoren,  Oliamendira  urten  eben.  Jesusek 
esan  eutsen: 

t  «Guztion  sinesmenak  huts  egingo  dau,  honan  dago-eta  idatzirik 
Liburu  Santuan:  "Joko  dot  artzaina  eta  ardiak  sakabanatu  egingo 
dira".  Baina  Ni,  biztu  ondoren,  aurretik  joango  najatzue  Galileara». 

K  Orduan,  Pedrok  esan  eutsan: 

S  «Guztiek  huts  egiten  badabe  ere,  nik  ez». 

K  Jesusek  erantzun  eutsan: 

t  «Benetan  dinotsut:  Gaur  gauean  bertan,  oilarrak  birritan  jo  baino 
lehen,  zuk  hiru  aldiz  ukatuko  nozu». 

K  Baina  Pedrok  gero  eta  areago: 


S  «Zugaz  hil  behar  badot  ere,  ez  zaitut  ezelan  ere  ukatuko». 

K  Eta  gauza  bera  esaten  eben  guztiek. 

Ikara  eta  larria  sentitzen  hasi  zan. 
K  Getsemani  eritzon  landa  batera  heldu  ziran,  eta  Jesusek  esan 
eutsen  ikasleei: 

t  «Zagoze  hemen,  Nik  otoitz  egin  bitartean». 

K  Pedro,  Santiago  eta  Joan  eroan  zituan  Beragaz.  Ikara  eta  larria 
sentitzen  hasi  zan,  eta  esan  eutsen: 

t  «Hilteko  zorian  nago  tristuraz;  gelditu  hemen  eta  zagoze  erne». 

K  Eta  aurreratxoago  joanik,  lurrean  jausi  eta  otoizka  hasi  jakon 
Jainkoari,  urrundu  ekiola  ordu  ha,  ahal  bazan.  Honan  inoen: 

t  «Abba!  Aita!  Zuk  guztia  daikezu;  urrundu  egizu  Nigandik  kaliza 
mingots  hau.  Baina  ez  bedi  egin  Nik  gura  dodana,  Zuk  gura  dozuna 
baino». 

K  Ikasleakana  joan  eta  lotan  aurkitu  zituan.  Pedrori  esan  eutsan: 
t  «Simon,  lotan?  Ordu  bete  ere  ezin  izan  zara  erne  egon?  Zagoze 
erne  eta  egin  otoitz,  tentaldian  jausi  ez  zaitezen:  gogoz  gartsu  izan 
arren,  ahula  da-eta  gizakia». 

K  Barriro  aldendu  eta  otoitz  egin  eban,  lehengo  berbak  eurak  esa- 
nez.  Eta  barriro  bihurturik,  lotan  aurkitu  zituan,  begiak  astun  ebe- 
zan-eta;  hareek  ez  ekien  zer  erantzun.  Hirugarren  aidiz  joan  jaken 
eta  esan  eutsen: 

t  «Egin  lo  eta  hartu  atsedena.  Nahikoa  da!  Heldu  da  ordua:  hona 
Gizonaren  Semea  pekatarien  eskuetara  emona.  Jagi,  goazen,  hu- 
rrean  da  salduko  nauana». 

Atxilotu  eta  eroan  arduraz. 

K  Oraindino  berbetan  ziharduala,  han  azaldu  zan  Judas,  Hamabie- 
tako  bat;  jente-taldea  etorren  haregaz,  abadeburuek,  lege-maisuek 
eta  herriko  zaharrek  bialduta,  ezpatak  eta  makilak  eskuetan  zitue- 
la.  Saltzaileak  seinale  hau  emon  eutsen: 

